Mu endine kolleeg Egert Kamenik on äge kuju. Sõidab tsikliga, ei pelga ekstreemseid harrastusi, ja samal ajal on ta väga loominguline, tundliku silma ja pildikeelega fotograaf. Sukeldujana on Egert asjadeotsija, tuues veekogude põhjast esemeid välja.
Aeg-ajalt võib sotsiaalmeediast lugeda, kuidas keegi on tema kaasabil tagasi saanud oma kalli ehte või nessessäärist pudenenud kraami. Paraku tuleb välja õngitseda ka meelega jõkke või järve visatud kraami, viimastel aastatel õige sageli renditud elektrilisi tõukerattaid.